**Zákaz státia na cestných komunikáciách v obci**

Obec Kalameny upozorňuje obyvateľov, aby svoje vozidlá neparkovali na miestnych komunikáciách v obci. Porušujú sa tým dopravné predpisy, dopravné značenia a často spôsobujú komplikácie v doprave, čistení a údržbe komunikácie, prejazde hasičskej techniky.

Žiadame vodičov, aby si svoje vozidlá zaparkovali, na svojich pozemkoch.

Upozorňujeme, že od 1.5.2021 bola obciam a mestám zákonom pridaná kompetencia, udeľovať pokuty za porušovanie príkazu, zákazu zastavenia a zákaz státia, čo sa týka aj parkovania na miestnych komunikáciách.

Keďže obec nemá zriadenú obecnú políciu, kontrolovať parkovanie v obci budú náhodné policajné hliadky.

Ak bude porušená povinnosť zákazu zastavenia a státia ( vyplývajúca z dopravnej značky, alebo dopravného zariadenia, alebo zákonom), môže byť udelená pokuta vo výške 78 eur.

Obec takto reaguje na množiace sa sťažnosti obyvateľov na porušovanie cestného zákona.

Ďakujeme za pochopeni, toleranciu a dodržiavanie pravidiel cestnej premávky v našej obci Kalameny.

Úplné znenie zákona:

**zákon č. 8/2009 Zb. Z. z. § 59** (zákon o cestnej premávke a o zmene a doplnení niektorých zákonov)

**Zákon č. 146/2021 Z. z.** ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a o zmene zákona Slovenskej národnej rady č. 372/1990 Zb. o priestupkoch v znení neskorších predpisov